title: RoboCop
text: RoboCop ye una cinta estausunidense de cine de sciencia ficción de l'anyo 1987, dirichida por Paul Verhoeven y producida por Arne Schmidt con guión de Edward Neumeier y Michael Miner, protagonizada por Peter Weller, Nancy Allen, Daniel O'Herlihy, Ronny Cox, Kurtwood Smith y Miguel Ferrer.
  
  RoboCop, ambientada en un Detroit, Michigan (Estaus Unius), plagau de crimens, en un futuro cercano, se centra en l'oficial de policía Alex Murphy (Peter Weller), qui ye asasinau por una banda de malfeitors y posteriorment reviviu por a megacorporación Omni Consumer Products como RoboCop, un cyborg que fa complir a lei. Sin dar-se cuenta d'a suya vida anterior, RoboCop executa una campanya brutal contra o crimen entre que accepta os fragmentos persistents d'a suya humanidat. A cinta ha estau analisada por temas que incluyen a naturaleza de l'humanidat, l'identidat personal, l'angluzia corporativa, a corrupción y ye anvista como una carranya d' as politicas de Ronald Reagan.
  
  A cinta estió concebida por Neumeier entre que treballaba en o set de Blade Runner (1982), y desembolicó l'ideya encara mas con Miner. O suyo guión estió mercau en primerías de 1985 por o productor Jon Davison en nombre d'Orion Pictures. Trobar un director resultó dificil; Verhoeven descartó o guión dos vegadas perque no entendió o suyo conteniu satirico dica que a suya esposa lo convenció. O rodache tenió puesto entre agosto y octubre de 1986, prencipalment en Dallas, Texas. Rob Bottin endrezó a l'equipo d'efectos especials en a creyación d'efectos practicos y o desfraz de RoboCop. Verhoeven enfatizó a violencia a lo largo d' a cinta, fendo-la tan extravagant que se tornó comica. Con tot y con ixo, os censors creyioron que yera masiada extrema y diversas scenas s'alcorzoron u modificoron pa asegurar una calificación teatral aceptable.
  
  Manimenos as dificultatz previstas en a comercialización d' a cinta, particularment a causa d'o suyo titol, s'asperaba que a cinta tenese un buen desempenyo en base a las procheccions de criticos previas a lo lanzamiento y a lo boca a boca positivo. RoboCop estió un exito financiero sorpresa dimpués o suyo lanzamiento en chulio de 1987, ganando 53,4 millons de dolars. As criticas emponderoron a cinta como una cinta d'acción intelichent con mensaches filosoficos mas profundos y satira, pero yeran mas en conflicto por a violencia extrema en tot inte. A cinta estió nominada a diversos premios y recibió un premio Oscar de l'Academia y numbrosos premios Saturn.
  
  L'exito de RoboCop creyó una franquicia que comprende as seqüelas RoboCop 2 y RoboCop 3, series animadas pa ninos, multiples programas de televisión d' acción en vivo, videochuegos, cómics, chuguetz, ropa y atros productos. Un reboot, tamién clamau RoboCop, estió lanzado en 2014. Una seqüela directa d' a cinta orichinal de 1987, tetulada provisionalment RoboCop Returns, ye en desembolique dende 2020; ista cinta ignora atras entradas d'a serie.
  
  Reparto 
  Peter Weller como Alex Murphy / RoboCop.
  Nancy Allen como Anne Lewis.
  Daniel O'Herlihy como The Old Man.
  Ronny Cox como Dick Jones.
  Kurtwood Smith como Clarence Boddicker.
  Miguel Ferrer como Bob Morton.
  
  Referencias 
  
  Cintas ambientadas en Detroit
  Cintas d'Estaus Unius
  Cintas de cine de ciencia-ficción
  Cintas en anglés